40 babalykies in hospitaal gevindDie liggame van 40 babas is in ŉ staatshospitaal in Rio de Janeiro aangetref. Plaaslike media het Maandag berig die babas is weens natuurlike oorsake óf tydens geboorte óf kort daarna oorlede, waarna die ouers hulle daar agter gelaat het. Van die liggame is glo al vier jaar lank in die hospitaal se lykshuis. Vyftien van die liggame kan nie uitgeken word nie. “Die situasie is grusaam. Liggame word op mekaar gestapel en daar word nie daarna omgesien nie,” het staatsaanklaer Ana Christina Huth Macedo aan die Brasiliaanse uitsaaier, Globo, gesê. “Dit is selfs te moeilik om te beskryf waarop ons afgekom het.” Die vonds is gemaak toe ŉ dwelmverslaafde ma van die hospitaal gevlug het nadat haar vroeggebore baba gesterf het, en ondersoekbeamptes wou weet waar die baba se oorskot is. – SAPA-DPA